Norges «ukjente» fotballproff scoret mot Porto
Dermed fortsetter suksessen for den somaliskfødte nordmannen i Portugal. Kampen var bare et kvarter gammel da Abdi fikk ballen på 15 meter. Etter et par berøringer fikk 23-åringen skutt. Ballen snek seg inn i mål i nærmeste hjørne. Dessverre for nordmannen kom imidlertid Porto sterkt tilbake. Topplaget var klart best gjennom hele omgangen. Dermed var bare rettferdig at de blåhvite scoret tre ganger og vant oppgjøret lørdag. VG Nett fredag: Fast i Portugal - ikke sett av Drillo Liban Abdi opplever likevel gode dager på fotballbanen etter den ferske overgangen fra ungarsk fotball. Flere medier kåret 23-åringen til banens beste spiller i sesongpremieren nylig. For ordens skyld: Den portugisiske ligaen regnes som Europas femte beste. Mot Porto lørdag kveld var Abdi svært involvert og god på nytt. Han spilte hele kampen for hjemmelaget og ledet an i jakten på en utlikning i sluttminuttene.Landslagssjefen avslørte imidlertid at han aldri har sett 23-åringen i aksjon. - Jeg har ham på Wyscout (programmet Drillo bruker for å se spillere på video), sa Drillo til VG. - Men du har ikke sett ham ennå? - Nei, men det bør jeg vel se å få gjort. Det er mulig vi bør hente ham opp og kikke på ham, sa landslagssjefen.
(Olhanense-Porto 2-3) Norske Liban Abdi (23) rystet mektige Porto da han scoret kampens første mål for Olhanense lørdag kveld.